**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 590**

от заседание на Общинския съвет,

проведено на 30.09.2021 г., Прот. № 36

**ОТНОСНО:**Кандидатстване с проектно предложение „Обновяване и внедряване на мерки за енергийна ефективност в Дом за стари хора „Мария Луиза“ - град Свищов“, по Оперативна програма „Възобновяема енергия, енергийна ефективност, енергийна сигурност“, Приоритетна ос: „Подобрена енергийна ефективност в сградите, промишлеността и общините“, наименование на процедурата „BGENERGY-2.002 - „Енергийна ефективност в сгради“

На основание чл. 21, ал. 1, т. 8, ал. 2 и чл. 61 от Закона за местното самоуправление и местната администрация (ЗМСМА), във връзка с проектно предложение „Обновяване и внедряване на мерки за енергийна ефективност в Дом за стари хора „Мария Луиза“ - град Свищов“, по Оперативна програма „Възобновяема енергия, енергийна ефективност, енергийна сигурност“, Приоритетна ос: „Подобрена енергийна ефективност в сградите, промишлеността и общините“, наименование на процедурата „BGENERGY-2.002 - „Енергийна ефективност в сгради“ и предложение с Вх. № 1070/10.09.2021 г. от д-р Генчо Генчев – Кмет на Община Свищов, Общински съвет – Свищов,

**Р Е Ш И:**

1. Дава съгласие Община Свищов да кандидатства в качеството си на допустим бенефициент с проектно предложение „Обновяване и внедряване на мерки за енергийна ефективност в ДСХ „Мария Луиза“ - град Свищов“, по Оперативна програма „Възобновяема енергия, енергийна ефективност, енергийна сигурност“, Приоритетна ос: „Подобрена енергийна ефективност в сградите, промишлеността и общините“, наименование на процедурата „BGENERGY-2.002 - „Енергийна ефективност в сгради“.
2. Дава съгласие за общинско сътрудничество и партньорство между Община Свищов и EXECUTIVE DECISION SUPPORT AS; № 820751582, седалище: Schweigaards gate 93, 0656 OSLO, 0301 OSLO, Norway, с управител Henrik Andreas Storm Ofteland, във връзка с писмо за партньорско намерение.
3. Упълномощава Кмета на община Свищов, да сключи Споразумение за партньорство с EXECUTIVE DECISION SUPPORT AS; № 820751582, седалище: Schweigaards gate 93, 0656 OSLO, 0301 OSLO, Norway, с управител Henrik Andreas Storm Ofteland, след получаване одобрение за финансиране на проекта от Програмния оператор и представяне от страна на партньора на изискуемите документи, съгл. Насоките за кандидатстване.
4. С реализиране на проектното предложение, Община Свищов поема следните ангажименти:

- гарантира, че за предложения проект е осигурена неговата устойчивост за период, не по-малък от 5 години след получаване на окончателното плащане;

- ще поддържа отделна счетоводна отчетност за всички приходи и разходи, свързани при реализиране на проекта, така че да могат да бъдат проследени и сравнени всички приходи и разходи.

1. Възлага на Кмета на община Свищов да извърши всички необходими процедури по реализирането на проекта в съответствие с поетите задължения и компетенции.

**МОТИВИ:** Проектното предложение предвижда изпълнение на дейности за обновяване и внедряване на мерки за енергийна ефективност в едно от социалните заведения, функциониращи на територията на община Свищов, а именно: Дом за стари хора “Мария Луиза“ - гр. Свищов. Сградата е публична общинска собственост, съгласно Акт № 752 от 04.06.2001 г.

Капацитетът на социалното заведение е: 125 потребители на социалната услуга. Обслужващият персонал се състои от 64 човека.

ЗП на сградата е 1903,88 кв. м., а РЗП е 5 310,02 кв. м. Предвижда се изпълнение на мерки за ЕЕ, които са предписани като задължителни за сградата в обследването за ЕЕ, в т. ч.:

• Изпълнение на ЕСМ по конструкцията на сградата;

• Изпълнение на ЕСМ по техн. сградни инсталации;

• Изграждане на съоръжения за производство на енергия от ВИ за осигуряване на потреблението на енергия от ВИ в сградата;

• Присъединяване на сградата към съоръжения за осигуряване на енергия от ВИ.

Съоръжение за производство на енергия от ВИ ще бъде собственост на Община Свищов.

След прилагане на предвидените мерки сградата, обект на интервенция ще достигне близко до нулево потребление на енергия, като:

а) енергопотреблението, определено като първична енергия, ще отговаря на клас А+ от скалата на класовете на енергопотребление за съответния тип сгради;

б) не по-малко от 55 на сто от потребената (доставената) енергия за отопление, охлаждане, вентилация, гореща вода за битови нужди и осветление ще е енергия от ВИ.

1. Основна цел на проектното предложение:

Създаване на предпоставки за превръщането на Община Свищов в енергийно ефективна община с устойчиво развитие.

2. Специфични цели на проектното предложение:

а. Осигуряване на подходяща инфраструктура, включително технологични решения и съвременно оборудване, необходими за изграждането на модерни системи, гарантиращи подобряване на енергийната ефективност;

б. Разработване на устойчив модел за повишаване на жизнения стандарт на жителите на община Свищов, чрез технологично обновление и решения, допринасящи за опазване на околната среда.

Изпълнението на основната и специфичните цели на проектното предложение ще допринесе за подобряване на качеството на живот на потребителите на социалната услуга, на обслужващия персонал, както и на останалата част от населението, осигурявайки им комфортна от екологична гледна точка среда за обитаване.

Политиката на Община Свищов в областта на енергийната ефективност е насочена към:

• намаляване на потреблението на горива и енергия;

• намаляване бюджетните разходи за енергия;

• намаляване на замърсяването на околната среда, чрез намаляване на вредните емисии в атмосферата.

В рамките на проектното предложение е планирано участието на партньор EXECUTIVE DECISION SUPPORT AS, № 820751582, седалище: Schweigaards gate 93, 0656 OSLO, 0301 OSLO, Norway, управител: Henrik Andreas Storm Ofteland.

Общият допустим бюджет на проекта е до 1,2 млн. €.

Не се изисква съфинансиране от страна на Община Свищов.

Срокът за изпълнение на проектното предложение е до 24 месеца, но не по-късно от 30 април 2024 г.

Обектът е включен и в Общински план за развитие 2014-2020 г., Приоритет 3: „Създаване на условия за пълноценно развитие и реализация на човешките ресурси“; Специфична цел 3.3. „Развитие и повишаване на качеството на социалните услуги“;Мярка 12. „Разширяване на мрежата от социални услуги за подкрепа на уязвими групи и общности“.

Проектното предложение покрива и предвидените в План за интегрирано развитие на Община Свищов (ПИРО) за 2021-2027 г. заложени мерки и дейности в сферата на социалните услуги, като проектът е предвиден в Приоритет 9: Повишаване качеството на здравните и социалните услуги; Мярка 9.1 Модернизация на материалната база за предоставяне на здравни услуги и въвеждане на нови и иновативни технологии за лечение на населението; Проект „Подобряване качеството на живот и работна среда в Дом за стари хора „Мария Луиза” в гр. Свищов.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/